23.11.2022
DA
Den Europæiske Unions Tidende
L 303/19
KOMMISSIONENS DELEGEREDE FORORDNING (EU) 2022/2291 af 8. september 2022 om ændring af bilag I til Europa-Parlamentets og Rådets forordning (EU) 2019/1021 om persistente organiske miljøgifte for så vidt angår hexachlorbenzen (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2019/1021 af 20. juni 2019 om persistente organiske miljøgifte (1), særlig artikel 15, stk.
1, og ud fra følgende betragtninger: (1)
Ved forordning (EU) 2019/1021 gennemføres Unionens forpligtelser i henhold til Stockholmkonventionen om persistente organiske miljøgifte (2) og i henhold til protokollen til 1979-konventionen om grænseoverskridende luftforurening over store afstande om persistente organiske miljøgifte (3).
(2)
I henhold til artikel 3, stk.
1, i forordning (EU) 2019/1021 er fremstilling, markedsføring og anvendelse af stoffer, såvel alene som i blandinger eller i artikler, som er opført forordningens bilag I, forbudt, for så vidt andet ikke er bestemt i dennes artikel 4.
(3)
Hexachlorbenzen er opført i bilag I til forordning (EU) 2019/1021 uden en grænseværdi for utilsigtet sporforurening.
(4)
Ved artikel 15, stk.
1, i forordning (EU) 2019/1021 tillægges Kommissionen beføjelse til at vedtage delegerede retsakter med henblik på at ændre eksisterende registreringer i bilag I for at tilpasse dem til den videnskabelige og tekniske udvikling.
(5)
Kommissionen har fastslået, at hexachlorbenzen forekommer som en urenhed i visse stoffer, blandinger og artikler, herunder pesticider, chlorholdige opløsningsmidler, blæk, overfladebehandlingsmidler, maling og tonere, i træ- og tekstilanvendelser samt i plast.
(6)
For at præcisere den retlige situation og lette håndhævelsen med hensyn til anvendelsen af stoffer, blandinger eller artikler, der indeholder hexachlorbenzen som utilsigtet sporforurening, bør der fastsættes en grænseværdi for tilstedeværelsen af hexachlorbenzen som utilsigtet sporforurening på 10 mg/kg (0,001 vægtprocent).
(7)
Forordning (EU) 2019/1021 bør derfor ændres —
VEDTAGET DENNE FORORDNING:
Artikel 1 Bilag I til forordning (EU) 2019/1021 ændres som anført i bilaget til nærværende forordning.
Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende.
(1) EUT L 169 af 25.6.2019, s. 45.
(2) EUT L 209 af 31.7.2006, s. 3.
(3) EUT L 81 af 19.3.2004, s. 37.